
Številka: 0609-35/2025/9
Datum: 25. 7. 2025

[bookmark: _Hlk176258169]Informacijski pooblaščenec (v nadaljevanju: prekrškovni organ) po pooblaščeni uradni osebi … po uradni dolžnosti izdaja na podlagi drugega odstavka 51. člena in 46. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE, 5/21 – odl. US in 38/24; v nadaljevanju: ZP-1) ter 2. in 8. člena Zakona o Informacijskem pooblaščencu (Uradni list RS, št. 113/05 in 51/07 – ZUstS-A) v postopku o prekršku zoper pravno osebo … (v nadaljevanju: ….) in njeno odgovorno osebo …, zaradi prekrška po prvem odstavku 95. člena ZVOP-2 v povezavi z a) točko četrtega odstavka 83. člena Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter razveljavitvi Direktive 95/46/ES (Splošna uredba o varstvu podatkov, v nadaljevanju: Splošna uredba) in prekrška po 1. točki prvega odstavka 96. člena ZVOP-2 v povezavi z a) točko četrtega odstavka 83. člena Splošne uredbe, naslednjo


ODLOČBO O PREKRŠKU



Kršitelja:

1. kršitelj odgovorna oseba: 


…, v času storitve prekrška zaposlen kot … oseba za razvoj in testiranje aplikacij za … je 

odgovoren za prekršek
po 1. točki prvega odstavka 96. člena ZVOP-2 v povezavi z
a) točko četrtega odstavka 83. člena Splošne uredbe,

ki ga je storil s tem, da kot odgovorna osebe pravne osebe …., pri kateri je bil pooblaščen opravljati dela in naloge … in je bil odgovorna oseba za razvoj in testiranje aplikacij za .., od neugotovljenega dne do dne … v …., po končanem testiranju aplikacije … ni izvedel ustreznih tehničnih in organizacijskih ukrepov, s katerimi bi zaščitil aplikacijski programski vmesnik, ki omogoča izmenjavo podatkov med aplikacijo … in strežnikom družbe ..., saj ob preklopu aplikacije iz testnega okolja v produkcijsko okolje ni nastavil zaščite aplikacijskega programskega vmesnika, ki bi omejila dostop do strežnika le na pooblaščene osebe, zaradi česar je bilo preko strežnika  mogoče brez omejitev dostopati do osebnih podatkov okoli 100.000 uporabnikov aplikacije …  (preko spletne povezave …) in sicer njihovih imen, priimkov, telefonskih številk in naslovov elektronske pošte, s čimer je kršil obveznost zagotavljanja varnosti osebnih podatkov iz 32. člena Splošne uredbe, saj ni izvajal ustreznih tehničnih in organizacijskih ukrepov za zagotovitev ustrezne ravni varnosti obdelave osebnih podatkov uporabnikov aplikacije ….  
Kršitelj je prekršek storil pri opravljanju dejavnosti ter v imenu in s sredstvi pravne osebe …, pri kateri je bil v času storitve prekrška … in odgovorna oseba za razvoj in testiranje aplikacij za …, zaradi česar za navedeni prekršek v skladu s prvim odstavkom 15. člena ZP-1 in prvim odstavkom 15.a člena ZP-1 odgovarja kot odgovorna oseba pravne osebe.

2. kršitelj odgovorna pravna oseba: 

[bookmark: _Hlk154052318]…, je 
odgovoren za prekršek
po prvem odstavku 95. člena ZVOP-2
v povezavi z a) točko četrtega odstavka 83. člena Splošne uredbe,

[bookmark: _Hlk194487751][bookmark: _Hlk197511483]ki ga je storil … s tem, da kot odgovorna osebe pravne osebe …., pri kateri je bil pooblaščen opravljati dela in naloge … in je bil odgovorna oseba za razvoj in testiranje aplikacij za …, od neugotovljenega dne do dne … v …, po končanem testiranju aplikacije … ni izvedel ustreznih tehničnih in organizacijskih ukrepov, s katerimi bi zaščitil aplikacijski programski vmesnik, ki omogoča izmenjavo podatkov med aplikacijo … in strežnikom družbe …., saj ob preklopu aplikacije iz testnega okolja v produkcijsko okolje ni nastavil zaščite aplikacijskega programskega vmesnika, ki bi omejila dostop do strežnika le na pooblaščene osebe, zaradi česar je bilo preko strežnika  mogoče brez omejitev dostopati do osebnih podatkov okoli 100.000 uporabnikov aplikacije …  (preko spletne povezave …) in sicer njihovih imen, priimkov, telefonskih številk in naslovov elektronske pošte, s čimer je kršil obveznost zagotavljanja varnosti osebnih podatkov iz 32. člena Splošne uredbe, saj ni izvajal ustreznih tehničnih in organizacijskih ukrepov za zagotovitev ustrezne ravni varnosti obdelave osebnih podatkov uporabnikov aplikacije ….  
… je prekršek storil pri opravljanju dejavnosti ter v imenu in s sredstvi pravne osebe ….., pri kateri je bil v času storitve prekrška pooblaščen opravljati delo in naloge … in je bil odgovorna oseba za razvoj in testiranje aplikacij za …, zaradi česar pravna oseba …. za navedeni prekršek v skladu s prvim odstavkom 14. člena ZP-1 odgovarja kot odgovorna pravna oseba.

Kršitelju odgovorni osebi se zato na podlagi 1. točke prvega odstavka 96. člena ZVOP-2 v povezavi z (a) točko četrtega odstavka 83. člena Splošne uredbe, kršitelju odgovorni pravni osebi pa na podlagi prvega odstavka 95. člena ZVOP-2 v povezavi z a) točko četrtega odstavka 83. člena Splošne uredbe in ob uporabi tretjega odstavka 52. člena ZP-1, 114. in 115. člena ZVOP-2, prvega in drugega odstavka 83. člena Splošne uredbe ter drugega odstavka 26. člena ZP-1 
za prekršek
i z r e č e

1. kršitelju odgovorni osebi ….: 200 EUR,

2. kršitelju odgovorni pravni osebi ….: 4.820 EUR.

Kršitelj odgovorna oseba … mora plačati globo v višini 200,00 eurov na račun prejemnika: Informacijski pooblaščenec, IBAN prejemnika: SI56 0110 0845 0051 825, BIC koda banke prejemnika: BSLJSI2X, koda namena: GOVT, namen plačila: 0609-35/2025/9 globa, referenca: SI11 12157-7120010-202566.

Kršitelj odgovorna pravna oseba …mora plačati globo v višini 4.820 eurov na račun prejemnika: Informacijski pooblaščenec, IBAN prejemnika: SI56 0110 0845 0051 825, BIC koda banke prejemnika: BSLJSI2X, koda namena: GOVT, namen plačila: 0609-35/2025/9 globa, referenca: SI11 12157-7120010-202568.

Kršitelj odgovorna oseba … mora na podlagi prvega odstavka 143. člena v zvezi s prvim odstavkom 144. člena in drugim odstavkom 58. člena ZP-1 plačati sodno takso v višini 40,00 eurov. Sodno takso, ki je kršitelju za izrečeno globo odmerjena po tarifni številki 8111 Zakona o sodnih taksah (Uradni list RS, št. 37/08, s spr., v nadaljevanju: ZST-1) mora kršitelj kot odgovorna oseba plačati na račun prejemnika: Informacijski pooblaščenec, IBAN prejemnika: SI56 0110 0845 0162 502, BIC koda banke prejemnika: BSLJSI2X, koda namena: GOVT, namen plačila: 0609-35/2025/9 sodna taksa, referenca: SI11 12157-7120087-202567.

Kršitelj odgovorna pravna oseba …. mora na podlagi prvega odstavka 143. člena v zvezi s prvim odstavkom 144. člena in drugim odstavkom 58. člena ZP-1 plačati sodno takso v znesku 482,00 eurov. Sodno takso, ki je kršitelju za izrečeno globo odmerjena po tarifni številki 8111 ZST-1 mora kršitelj kot odgovorna pravna oseba plačati na račun prejemnika: Informacijski pooblaščenec, IBAN prejemnika: SI56 0110 0845 0162 502, BIC koda banke prejemnika: BSLJSI2X, koda namena: GOVT, namen plačila: 0609-35/2025/9 sodna taksa, referenca: SI11 12157-7120087-202569.

Kršitelja morata plačati celotni znesek izrečene globe in sodno takso v petnajstih (15) dneh po pravnomočnosti odločbe o prekršku. Po preteku roka za plačilo lahko kršitelja pri organu, pristojnem za prisilno izterjavo (Finančna uprava Republike Slovenije), zaprosita za plačilo globe in stroškov postopka (sodne takse) v obrokih. 
Če kršitelja pravna in odgovorna oseba v določenem roku globe in stroškov postopka (sodne takse) ne bosta plačala, se bodo neplačana globa in stroški postopka (sodne takse) izterjali prisilno. Če globe ne bo mogoče izterjati niti prisilno, se bo globa, ki je bila izrečena kršitelju odgovorni osebi, lahko v skladu z zakonom izvršila z nadomestnim zaporom. 
Če kršitelj odgovorna oseba, ki bi bila zaradi svojega premoženjskega stanja oziroma zmožnosti za plačilo, upravičena do redne brezplačne pravne pomoči po materialnem kriteriju iz zakona, ki ureja brezplačno pravno pomoč, ne more plačati globe in stroškov postopka (sodne takse) v višini najmanj 300,00 eurov, lahko najpozneje do poteka roka za plačilo vloži pri organu, ki je izdal odločbo, predlog, da se plačilo globe in stroškov postopka (sodne takse) nadomesti z delom v splošno korist. 
Sodišče odobri nadomestitev plačila globe in stroškov postopka z delom v splošno korist predlagatelju, ki bi bil upravičen do redne brezplačne pravne pomoči po materialnem kriteriju iz zakona, ki ureja brezplačno pravno pomoč.

PRAVNI POUK: Zoper odločbo o prekršku je dovoljena zahteva za sodno varstvo. Zahtevo je treba pisno napovedati v roku osmih dni od prejema te odločbe pri Informacijskem pooblaščencu, Dunajska cesta 22, 1000 Ljubljana, sicer se šteje, da se je upravičenec do zahteve (kršitelj, zakoniti zastopnik oziroma zagovornik) odpovedal pravici do zahteve za sodno varstvo. Napoved zahteve se pošlje po pošti ali izroči neposredno v dveh izvodih in velja za pravočasno, če je oddana zadnji dan roka za vložitev napovedi zahteve priporočeno po pošti ali neposredno pri organu, ki je izdal odločbo. Napovedana vložitev zahteve za sodno varstvo se lahko umakne do poteka roka za vložitev napovedi te zahteve. 
Če upravičenec do zahteve za sodno varstvo v zakonskem roku vložitve te zahteve ne napove ali napoved umakne, se šteje, da se je odpovedal pravici do zahteve za sodno varstvo.
Če nihče od upravičencev do zahteve za sodno varstvo te zahteve ne napove, prekrškovni organ ne izdela odločbe o prekršku z obrazložitvijo, ampak se šteje, da je z dnem vročitve odločbe brez obrazložitve vročena končna odločba, ki z iztekom roka za napoved zahteve za sodno varstvo postane pravnomočna.
Kadar vsaj eden od upravičencev do zahteve za sodno varstvo napove vložitev te zahteve, se pisna odločba o prekršku z obrazložitvijo izdela in odpošlje najpozneje v 30 dneh po prejeti napovedi vložitve zahteve za sodno varstvo. Odločba z obrazložitvijo se v tem primeru vroči vsem upravičencem do zahteve za sodno varstvo.
Kršitelj, ki ne napove zahteve za sodno varstvo zoper odločbo o prekršku, plača polovični znesek globe v roku osmih dni po izteku roka za napoved zahteve za sodno varstvo (polovični znesek znaša za … 100 eurov, za …. pa 2.410 eurov), sicer mora plačati celoten znesek izrečene globe v roku, ki je določen v izreku te odločbe. V istem roku, ki je določen v izreku odločbe, mora plačati celoten znesek izrečene globe tudi kršitelj, ki napove zahtevo za sodno varstvo zoper odločbo, nato pa zahteve zoper odločbo z obrazložitvijo ne vloži. 
Če kršitelj plača polovično globo pred iztekom roka za napoved zahteve za sodno varstvo, zahteva za sodno varstvo zoper odločbo ni dovoljena, razen v primeru, če je moral kršitelj plačati globo pred iztekom roka za napoved zahteve v skladu z določbami ZP-1.
Pod pogoji in v skladu s predpisi, ki urejajo finančno poslovanje prekrškovnega organa, lahko kršitelj plača globo in stroške postopka tudi z negotovinskim plačilnim sredstvom.
														Pooblaščena uradna oseba:
                                                                                                                    …
					                                                    državna nadzornica za varstvo osebnih podatkov
Priloga:
· uradni zaznamek o izračunu višine globe.
Vročiti:
· … – z vročilnico po ZUP, s prilogo,
· … – z vročilnico po ZUP, brez priloge.	   			                                                                                                                             

